Talous- ja sosiaalikomitean lausunto aiheesta "Ehdotus neuvoston asetukseksi (EY) asetuksen (ETY) N:o 1408/71 muuttamisesta soveltamisalan laajentamiseksi koskemaan kolmansien maiden kansalaisia"



Virallinen lehti nro C 157 , 25/05/1998 s. 0030



Talous- ja sosiaalikomitean lausunto aiheesta "Ehdotus neuvoston asetukseksi (EY) asetuksen (ETY) N:o 1408/71 muuttamisesta soveltamisalan laajentamiseksi koskemaan kolmansien maiden kansalaisia" () (98/C 157/08) Neuvosto päätti 6. tammikuuta 1998 perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut sosiaali-, perhe-, koulutus- ja kulttuuriasiain jaosto antoi lausuntonsa 12. maaliskuuta 1998. Esittelijä oli Giorgio Liverani. Talous- ja sosiaalikomitea hyväksyi 25. 26. maaliskuuta pitämässään 353. täysistunnossa (maaliskuun 25. päivän kokouksessa) seuraavan lausunnon. Äänestyksessä annettiin 109 ääntä puolesta, 1 vastaan, ja 4 pidättyi äänestämästä. 1. Johdanto 1.1. Komission ehdotus pohjautuu EY:n perustamissopimuksen 51 ja 235 artiklaan. Ehdotuksen tavoitteena on laajentaa asetuksen (ETY) N:o 1408/71 mukainen sosiaaliturvajärjestelmien yhteensovittaminen yhteisön alueella koskemaan niitä jäsenvaltioissa vakuutettuja palkattuja työntekijöitä ja itsenäisiä ammatinharjoittajia, jotka eivät ole yhteisön kansalaisia. 1.2. Ehdotuksen tarkoituksena on asetuksen (ETY) N:o 1408/71 vahvistaminen, ja se liittyy politiikkaan, joka tähtää sosiaalisen suojelun lujittamiseen sekä unionissa laillisesti asuvien kolmansien maiden kansalaisten oikeudellisen aseman parantamiseen. 2. Yleistä 2.1. Komitea kannattaa komission ehdotusta ja on samaa mieltä asian perusteluista ja varsinaisen asetusehdotuksen perusteluosasta, joissa tähdennetään unionin ulkopuolisten kansalaisten tasa-arvoisen kohtelun tavoitetta sosiaalialalla. Tätä näkökohtaa korostettiin myös valkoisessa kirjassa sosiaalipolitiikasta (1994) sekä keskipitkän aikavälin sosiaalisessa toimintaohjelmassa (1995 1997). 2.2. Komitea muistuttaa suuntauksista, jotka se on esittänyt lausunnoissaan EU:n ulkopuolisista maista kotoisin olevien siirtotyöläisten asemasta (). Komitea painottaa lisäksi, että sosiaalipolitiikan alalla olisi sovellettava syrjimättömyyden periaatetta EU:n ulkopuolelta tuleviin kansalaisiin myös osana rasismin ja muukalaisvihan vastaista strategiaa. Tämän periaatteen merkitys käy ilmi myös neuvoston () ja Euroopan parlamentin () päätöslauselmista. 2.3. Komitea mainitsee tässä yhteydessä myös työntekijöiden vapaata liikkuvuutta koskevan toimintaohjelman (), jonka komissio esitti samaan aikaan kuin kyseessä olevan asetusehdotuksen. Komitea on samaa mieltä siitä, että tultuaan hyväksytyksi asetus muodostaa välineen, jolla voidaan torjua laitonta ja luvatonta työntekoa. Kun kyseessä on yksinomaan jäsenvaltioiden sosiaaliturvajärjestelmien yhteensovittaminen, komitea on sitä mieltä, että asetuksen muutoksella päästään huomattavaan oikeudelliseen ja hallinnolliseen yksinkertaistamiseen, sillä EU:n ulkopuolisten maiden kansalaisia koskevan sosiaaliturvan yhteensovittamisesta jäsenvaltioiden välillä on nykyisellään olemassa useita kahden- ja monenvälisiä sopimuksia. 2.4. Komitea ottaa huomioon komission erittelyn, jonka mukaan asetuksen laajentaminen koskemaan EU:n ulkopuolisten maiden kansalaisia supistaa huomattavasti hallintokuluja. Sen taloudelliset vaikutukset jäänevät kuitenkin vähäisiksi, koska kyseiset henkilöt ovat jo jäseninä jonkin jäsenvaltion sosiaaliturvajärjestelmässä. 3. Erityistä 3.1. Komitea kannattaa ehdotuksia asetuksen (ETY) N:o 1408/71 1, 2 ja 22 a artiklan muuttamiseksi. Näin poistetaan viittaukset asianosaisten kansalaisuuteen sekä muiden kuin yhteisön kansalaisten erityisryhmiin (pakolaiset, valtiottomat henkilöt). Komitea kannattaa myös uuden 95 c artiklan lisäämistä. Kyseinen artikla sisältää siirtymäsäännökset, joilla säilytetään ennen uuden asetuksen voimaantuloa saadut oikeudet. Komitea kehottaa neuvostoa kiirehtimään asetuksen muutosten hyväksymistä. Bryssel, 25. maaliskuuta 1998. Talous- ja sosiaalikomitean puheenjohtaja Tom JENKINS () EYVL C 6, 10.1.1998, s. 15. () TSK:n 24. huhtikuuta 1991 (EYVL C 159, 17.6.1991) ja 26. syyskuuta 1991 (EYVL N:o C 339, 31.12.1991) antamat lausunnot. () Neuvoston 5. lokakuuta 1995 antama päätöslauselma rasismin ja muukalaisvihan torjunnasta työllisyyden ja sosiaaliasioiden alalla, EYVL C 296, 10.11.1995. () Euroopan parlamentin 15. heinäkuuta 1993 antama päätöslauselma eurooppalaisesta maahanmuuttopolitiikasta ja 30. tammikuuta 1997 antama päätöslauselma rasismista, antisemitismistä ja muukalaisvihasta sekä Euroopan rotusyrjinnän vastaisesta vuodesta. () Komission tiedonanto, 12. marraskuuta 1997.